László Bénes

László Bénes (sündinud 9. septembril 1997 Dunajská Stredas) on ungari rahvusest Slovakkia jalgpallur, kes mängib Saksamaa kõrgliigaklubis Union Berlin ja Slovakkia jalgpallikoondises.

2007. aastal liitus ta kodulinnaklubiga Dunajská Streda DAC 1904. 2011. aastal siirdus ta Ungari klubisse Győri ETO. Győri põhimeeskonnas debüteeris ta hooajal 2014/15.

2015. aasta veebruaris sõlmis ta kolmeaastase lepingu Slovakkia kõrgliigaklubiga Žilina.

2016. aasta juulis sõlmis ta lepingu Saksamaa kõrgliigaklubisse Mönchengladbachi Borussia. 5. aprillil 2017 lõi ta mängus Hertha BSCi vastu oma esimese värava Saksamaa kõrgliigas (mäng lõppeski Hertha 1:0 võiduga). Hooaja 2018/19 teises pooles mängis ta laenul Saksamaa esiliigaklubis Kieli Holstein ja hooaja 2020/21 teises pooles Saksamaa kõrgliigaklubis FC Augsburg.

2022. aasta juunis sõlmis ta nelja-aastase lepingu Saksamaa esiliigaklubiga Hamburger SV. Esimesel hooajal lõi ta Saksamaa esiliigas kuus väravat ja teisel 13 väravat.

2024. aasta juunis siirdus ta Union Berlini.

Slovakkia jalgpallikoondises debüteeris 10. juunil 2017 sõprusmängus Leedu vastu. Koondisekarjääri esimese värava lõi ta 1. juunil 2021 sõprusmängus Bulgaaria vastu.https://www.national-football-teams.com/player/68285/Laszlo_Benes.html (vaadatud 14.8.2022) Ta kuulus Slovakkia koondisse 2021. aasta Euroopa meistrivõistlustel ja 2024. aasta Euroopa meistrivõistlustel.

 Viited 

Kategooria:Slovakkia jalgpallurid
Kategooria:Mönchengladbachi Borussia mängijad
Kategooria:FC Augsburgi mängijad
Kategooria:Hamburger SV mängijad
Kategooria:1. FC Union Berlini mängijad
Kategooria:Bundesliga mängijad
Kategooria:Sündinud 1997